Приложение 1а

ОПИСАНИЕ НА ПРЕДМЕТА НА ПОРЪЧКАТА И ИЗИСКВАНИЯТА КЪМ УЧАСТНИЦИТЕ

1. **ОБЕКТ И ПРЕДМЕТ НА ПОРЪЧКАТА**
   1. Обект на обществената поръчка: строителство.

1.2. Предмет на обществената поръчка: „Увеличаване на капацитета и подобряване на условията за настаняване в РПЦ – с.Баня, общ.Нова Загора, териториално поделение на Държавна агенция за бежанците при МС, чрез изграждане на бунгала за чужденци, търсещи закрила“.

1.3. Описание на техническата страна на обекта на поръчката по настоящата поръчка е посочено в Техническото задание на ориентировъчните видове работи, Приложение №11А и Схема на разпределение, Приложение № 11Б.

Всеки участник е длъжен да се запознае с техническото задание на ориентировъчните видове работи, свързано с изпълнението на поръчката, публикувано на профила на купувача: [www.aref.government.bg](http://www.aref.government.bg), раздел „Обществени поръчки-профил на купувача“.

**Възможност за представяне на варианти в офертите:** Не се предвижда възможност за представяне на варианти в офертите.

**2. Изисквания за изпълнение и качество**

Изпълнението на предвидените работи следва да бъде качествено, в срок и при спазване изискванията на ЗУТ и съответната приложима законова и подзаконова нормативна уредба.

**3. Количество и обем на поръчката**

Ориентировъчните видове работи, предвидени за изпълнение на поръчката, са описани в Техническото задание на ориентировъчните видове работи, публикувано на профила на купувача: [www.aref.government.bg](http://www.aref.government.bg), раздел „Обществени поръчки-профил на купувача“.

**4. Място и срок за изпълнение на поръчката**

4.1. **Мястото на изпълнение на поръчката е на територията на** Регистрационно-приемателен център /РПЦ/ - с.Баня, общ.Нова Загора/, район Минерални бани №17, териториално поделение на Държавна агенция за бежанците при Министерския съвет.

4.2. Поръчката е за текущо изпълнение и за срок, не по-късно от 20.06.2014г.

Съответните срокове по изпълнение трябва да са посочени в съответния Линеен график.

**5. Финансиране**

**Финансирането на обекта на обществената поръчка ще се осигури 75% от Европейския бежански фонд по Годишна програма 2012, ревизирана версия, Приоритет 1, Действие А, под-действие А3** **и 25% от национално съфинансиране.**

**6. Финансов ресурс**

Предвиденият бюджет за изпълнението на поръчката е общо в размер **217 621 лева без ДДС или 133 524 евро.** Офертите, които надвишават прогнозната стойност, ще бъдат отстранявани.

***Забележка:* Сключването на договор за изпълнение на поръчката ще се извърши при наличен финансов ресурс.**

**7. Начин на плащане**

1. **Авансово плащане в размер до 25** % (двадесет и пет процента) от цената по договора след подписване на договора за изпълнение и представяне на оригинална фактура, на стойност, равна на стойността на аванса, в срок до 30 /тридесет/ календарни дни. Авансово плащане се извършва по искане на Изпълнителя и след представяне наоригинал на безусловна и неотменяема банкова гаранция в размер на 100 % от искания аванс, издадена от българска банка в полза на Държавна агенция за бежанците при МС.
2. **Едно междинно плащане** след приключване на етап от СМР, представяне на оригинална фактура, на стойност равна на стойността на междинното плащане, приемо-предавателен протокол (обр.19), подписан от представители на ВЪЗЛОЖИТЕЛЯ и ИЗПЪЛНИТЕЛЯ, като актуването се извършва по цените в Ценовото предложение по видове работи и по действително извършени СМР в срок до 30 (тридесет) календарни дни.
3. **Окончателното плащане** **в размер** на оставащата сума по договора се извършва след представяне на оригинална фактура, на стойност, равна на стойността на окончателното плащане, приемо-предавателен протокол (обр. 19), подписан от представители на ВЪЗЛОЖИТЕЛЯ и ИЗПЪЛНИТЕЛЯ, като актуването се извършва по цените в Ценовото предложение по видове работи и по действително извършени СМР в срок до 30 /тридесет/ календарни дни.

**II. ИЗИСКВАНИЯ И УКАЗАНИЯ КЪМ УЧАСТНИЦИТЕ ОТНОСНО ПОДАВАНАТА ОФЕРТА**

1. **ОБЩИ ПОЛОЖЕНИЯ - Подаване на оферти за участие**

Офертите на участниците се подават лично, чрез куриер или с обратна разписка всеки работен ден в срок до 17:00 часа на **04.03.2014г.**, в деловодството на **Държавна агенция за бежанците при Министерския Съвет,** гр.София - 1233, бул.“Княгиня Мария Луиза“ № 114Б, етаж 5, стая № 516.

Офертите трябва да бъдат получени от Възложителя на посочения адрес, не по-късно от деня и часа, посочени в Публичната покана за възлагане на обществената поръчка.

При приемане на офертите върху плика Възложителят отбелязва поредния номер, датата и часът на получаването и посочените данни се записват в деловодната система на агенцията, за което на приносителя се посочва входящия номер. Възложителят не приема за участие в поръчката оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват във входящия регистър.

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

В обществената поръчка едно физическо или юридическо лице може да участва само в едно обединение.

**IІІ. УСЛОВИЯ ЗА УЧАСТИЕ**

**1. Изисквания към офертата**

За участие в поръчката участникът подготвя и представя оферта, която трябва да съответства напълно на настоящото описание, Техническото задание, Публичната покана и при спазване на разпоредбите на ЗОП.

Офертата се изготвя по образец (Приложение № 1). Офертата се подава на български език и се подписва от управляващия и представляващ участника или от изрично упълномощен негов представител и се подпечатва с печата на участника.

Участниците се представляват от законните си представители или от лице, изрично упълномощено да представлява участника в настоящата поръчка. Овластяването се извършва посредством изрично нотариално заверено пълномощно, което се прилага в оригинал към офертата.

**Участниците задължително подават една оферта за целия предмет на обществена поръчка.**

Когато участник в поръчката е обединение, което не е юридическо лице, документите: копие от документа за регистрация или единен идентификационен код съгласно чл.23 от Закона за търговския регистър и декларация за отсъствие на обстоятелствата по чл.47, ал.1, 2 и 5 от ЗОП се представят за всяко физическо или юридическо лице, включено в обединението.

Документи: доказателства за икономическо и финансово състояние, посочени от Възложителя в настоящото описание и доказателства за техническите възможности и/или квалификация, посочени в настоящото описание, се представят само за участниците, чрез които обединението доказва съответствието си с критериите за подбор по чл.25, ал.2, т.6 от ЗОП. Декларацията, че е спазено изискването за минимална цена на труда - в случаите, когато обществената поръчка е за строителство, се представя само за участниците в обединението, които ще изпълняват дейности, свързани със строителство.

Офертите на участниците трябва да бъдат валидни за срок от 90 (деветдесет) календарни дни от крайния срок за получаване на офертите, посочен в Публичната покана.

**2. Оглед на място**

Извършването на оглед се организира от Възложителя всеки работен ден, до изтичане на срока за подаване на офертите, в часовете 10:00 ч. до 15:00 ч.(българско часово време) на адрес:Регистрационно-приемателен център /РПЦ/ - с.Баня, общ.Нова Загора/, район Минерални бани №17, териториално поделение на Държавна агенция за бежанците при Министерския съвет.

Всеки участник изпраща предварително писмено уведомление до Възложителя на адрес: **Държавна агенция за бежанците при Министерския съвет -** гр. София, бул.“Княгиня Мария Луиза“ № 114Б, факс 02/9559476 или email: sar@saref.government.bg, в което посочва дата, на която ще посети обекта. Посещението се извършва от законния представител на участника лично или чрез надлежно и изрично упълномощен да извърши огледа представител, като лицата следва да носят със себе си лична карта. Копие от пълномощното се прилага към уведомлението за предстоящ оглед.

В случай на консорциум/обединение, посещението на място се извършва от лицето/ата, което представлява/т участника.

Всеки участник задължително включва в офертата си декларация, че е извършил оглед и се е запознал с условията за строителство на място – Приложение №13.

Участник ще бъде отстранен от участие в настоящата обществена поръчка, ако не отговаря на някое от горните изисквания, описани в раздел III.

**ІV. ИЗИСКВАНИЯ ЗА ФИНАНСОВО (ИКОНОМИЧЕСКО) СЪСТОЯНИЕ**

За доказване на финансово (икономическото) си състояние, участниците (самостоятелна фирма или обединение) представят следните документи:

1. В поръчката могат да участват лица, чийто оборот от строителство за последните три години (2010г., 2011г. и 2012г.), е не по-малко от прогнозната стойност на поръчката – общо за трите години, като това обстоятелство се попълва в съответствие с Приложение № 17.

Това изискване се доказва от участника с декларация /информация/ по образец - Приложение №17 за отчетните 2010г., 2011г. и 2012г. и годишен финансов отчет за отчетните 2010г., 2011г. и 2012г. /заверено копие/ в зависимост от датата на учредяване.

2. За физическите лица: Декларация, удостоверяваща дохода на физическото лице за всяка от предходните три приключени финансови години (2010г., 2011г. и 2012г.).

3. В поръчката могат да участват лица, които имат сключена „Застраховка за професионална отговорност на участниците в строителството” по чл. 171 от ЗУТ, отговаряща на удостоверението за вписване в Централния професионален регистър на строителя или еквивалентна с минимален праг на застраховката, съответстващ на обекти пета група съобразно чл.137 от ЗУТ. Същата трябва да е в сила минимум 30 (тридесет) дни след изтичане срока на валидност на офертата, както и да бъде придружена с декларация от участника, че в случай, че по време на действие на договора застраховката изтече, то действието й ще бъде подновено със срок не по – малък от срока на строителството и договора.

Когато участник в поръчката е обединение, което не е юридическо лице, на минималните изисквания на Възложителя, трябва да отговаря обединението като цяло.

Когато участникът в поръчката предвижда участието на подизпълнители, изискванията по горните точки се прилагат по отношение на тях, съобразно вида и дела на тяхното участие.

Участник, който не отговаря на изискванията, посочени в този раздел, се отстранява от участие в поръчката.

**V. ИЗИСКВАНИЯ ЗА ТЕХНИЧЕСКИ ВЪЗМОЖНОСТИ И КВАЛИФИКАЦИЯ. МИНИМАЛНИ ИЗИСКВАНИЯ**

**1.** Всеки участник трябва да разполага със собствен квалифициран персонал за изпълнение на поръчката.

1.1. Специалистите, които ще участват при строителството на обекта, трябва да отговарят на минималните изисквания на Възложителя, както следва:

|  |  |  |  |
| --- | --- | --- | --- |
| № | Специалисти | Стаж по специалността /години/ | Минимален брой |
| 1 | Ръководител на обекта – строителен инженер (или еквивалент), | Строителен инженер (или еквивалент) и минимум 5 годишен опит в изграждане на инфраструктурни обекти, а също така и доказан опит в строителство или инженеринг (проектиране и строителство). | 1 |
| 2 | Технически ръководител с квалификация строителен инженер (или еквивалент) | Технически ръководител с квалификация строителен инженер (или еквивалент) и 5 години опит в тази област или „строителен техник”, съгласно чл. 163а от Закона за устройство на територията и стаж не по-малко от 5 години. | 1 |
| 3 | Отговорник по контрола на качеството. | Да има придобита професионална квалификация, отговаряща на изискванията на чл. 163а, ал.2 от ЗУТ, притежава минимум 2 години професионален стаж по специалността; има валиден сертификат за преминат курс за контрол на качеството; | 1 |
| 4 | Координатор по безопасност и здраве | Да има придобита професионална квалификация, отговаряща на изискванията на чл. 163а, ал.2 от ЗУТ;  Да притежава валидно удостоверение за извършване на дейност, съобразно изискванията на ЗБУТ. | 1 |

**Изпълнението на това минимално изискване се доказва със Списък – Приложение № 18.**

1.2. Да има на разположение за срока на изпълнение на договора квалифициран за изпълнение на дейностите от предмета на поръчката изпълнителски състав, Приложение № 19.

**2.** Списък на техническото оборудване, с което разполага участникът, Приложение №14.

**3.** Списък - Приложение № 15 на основните договори за строително-ремонтни работи, изпълнени през **последните 5 (пет) години** (2009, 2010, 2011, 2012 и 2013 година) или в зависимост от датата, на която участникът е започнал дейността си, придружен от препоръки за добро изпълнение за всеки описан обект.В препоръките задължително се посочва общата стойност на договора, получателите, датата и мястото на строителството, стойността на подобния вид работа, изпълнена от участника.

Участникът да има изпълнен като изпълнител не по-малко от 3 /три/ договора за строително-ремонтни работи, изпълнени през последните 5 г. (2009-2013г.) или в зависимост от датата, на която същият е учреден или е започнал дейността си.

**4.** Сертификат ISO 9001:2008 Сертификат за управление на качеството за строителството или еквивалентен, с предмет, включващ строителство и ремонт на жилищни и нежилищни сгради – оригинал или заверено копие.

**5.** Сертификат BS OHSAS 18001:2007 Системи за управление на здравето и безопасността при работа или еквивалентен за участника, за строителството, с предмет, включващ строителство и ремонт на жилищни и нежилищни сгради – оригинал или заверено копие.

**6.** Сертификат ISO 14001:2005 /EMAS/ Системи за управление на околната среда за строителство или еквивалентен за участника, с предмет, включващ строителство и ремонт на жилищни и нежилищни сгради – оригинал или заверено копие.

Когато участник в поръчката е обединение, което не е юридическо лице, на минималните изисквания на Възложителя трябва да отговаря обединението като цяло, а не всяко от лицата, включени в него, с изключение на съответната регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите предвидени в договора за създаване на обединението. Когато участникът в поръчката предвижда участието на подизпълнители, изискванията по настоящата точка 1 и точки 3, 4 и 5 от документацията се прилагат по отношение на тях, съобразно вида и дела на тяхното участие.

Когато участникът в поръчката предвижда участието на подизпълнители, същите следва да отговарят на изискванията по чл.56, ал.2 от ЗОП, съобразно вида и дела на тяхното участие.

**7.** Участникът да има регистрация в Централния професионален регистър на строителя към Строителната камара за изпълнение на строежи отсъответната категория.

За целта, Участникът представя съответното Удостоверение за вписване или валиден еквивалентен документ, доказващ регистрацията на участника в някой от професионалните или търговски регистри на държавата, в която е установен, или представя декларация или удостоверение за наличието на такава регистрация от компетентните органи съгласно националния му закон.

*Забележка: В случай, че участникът участва като Обединение, което не е юридическо лице, посоченото минимално изискване важи и следва да бъде доказано от този/тези член/ове на обединението, който, според направеното разпределение на дейностите в договора за обединение ще вземе участие в конкретните строително - ремонтни работи, съобразно категорията, посочена в пълното описание на предмета на поръчката, съобразена с разпоредбите на чл.137 от ЗУТ.*

Участник, който не отговаря на изискванията, посочени в този раздел, се отстранява от участие в поръчката.

**VI. СЪДЪРЖАНИЕ НА ОФЕРТАТА**

Офертата се подава в запечатан непрозрачен плик лично от участника или от упълномощен от него представител или по пощата с препоръчано писмо с обратна разписка. Не се приемат оферти, получени след посочения срок за подаване. Върху плика се посочва предмета на поръчката:

„Увеличаване на капацитета и подобряване на условията за настаняване в РПЦ – с.Баня, общ.Нова Загора, териториално поделение на Държавна агенция за бежанците при МС, чрез изграждане на бунгала за чужденци, търсещи закрила“.

Върху същия плик трябва да бъде изписан възложителя, адреса на участника, лице за контакти, телефон, факс и електронен адрес.

Участник, чиято оферта и документите в нея не отговарят на изискванията на възложителя, се отстранява от участие в настоящата обществена поръчка.

Всяка оферта трябва да се изготви и представи в оригинал. Всяка оферта за участие в поръчката се изготвя съгласно приложения в настоящото описание образец (Приложение 1) и към нея се прилагат изискуеми, според ЗОП и възложителя документи.

Подадената от участника оферта в запечатан общ непрозрачен плик трябва да съдържа три отделни самостоятелно запечатани непрозрачни и надписани плика (Плик „№ 1", Плик „№ 2" и Плик „№ 3"), както следва:

Плик № 1 с надпис „Документи за подбор" и данни за фирмата на участника, в който се поставят документите, изисквани от възложителя, отнасящи се до критериите за подбор на участниците;

Плик № 2 с надпис „Предложение за изпълнение на поръчката", в който се поставят Техническото предложение, изготвено в съответствие с Техническото задание /Приложение № 11А/ и Схема /Приложение №11Б/ и други документи, свързани с изпълнението на поръчката, съобразно избрания от възложителя критерий и посочените от възложителя изисквания;

Плик № 3 с надпис „Предлагана цена", който съдържа ценовото предложение на участника.

**1. Плик № 1 „ ДОКУМЕНТИ ЗА ПОДБОР“ съдържа:**

1. Подробен списък, изчерпателно изброяващ документите, поставени в офертата, подписан от представляващия участника. Списъкът следва да съдържа броя на документите, които са представени и страницата/ите, на която/ито се намират;
2. Копие от документа за регистрация или Единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец; копие от документа за самоличност, когато участникът е физическо лице;

- Когато участникът в поръчката е чуждестранно физическо или юридическо лице указаните документи по точка 2 трябва да са издадени от компетентния орган в страната, в която участникът е установен и да се представят в официален превод на български език;

1. Доказателства за изпълнение на икономическите и финансовите изисквания към участника, посочени от Възложителя в Раздел ІV от настоящото описание;
2. Доказателства за техническите възможности и/или квалификация, посочени от Възложителя в Раздел V от настоящото описание;
3. Декларация за отсъствие на обстоятелствата по чл.47 ал.1, ал.2 и ал.5 ЗОП – Приложениe № 12;
4. Декларация, че в предложената цена е спазено изискването за минимална цена на труда – Приложение № 4;
5. Декларация за ползване на подизпълнител/и - Приложение № 5;
6. Декларация – съгласие за участие на подизпълнител - Приложение № 6;
7. Документ, удостоверяващ регистрация на участника по ЗДДС /при налична такава/ или еквивалент; При обединение - копие от документа се представя /при наличие/ от всеки член на обединението поотделно.
8. Декларация за посещение на обекта на място и приемане условията на договора - Приложение № 13;
9. Оферта за изпълнение на предмета на обществената поръчка (без посочване на определящи показатели относими към Плик № 2 и Плик № 3) – Приложение № 1;
10. Пълномощно, в оригинал или заверено копие, на лицето, което е упълномощено да представлява участника в настоящата поръчка. Този документ се представя, когато лицето, представляващо участника, не е законен представител на участника, съгласно официалните документи за регистрация на участника. При обединение – документ подписан от лицата в обединението, в който задължително се посочва представляващият.
11. Споразумение за създаване на обединение за участие в настоящата обществена поръчка - съгласно изискванията на настоящите указания (когато участникът е обединение, което не е юридическо лице) – заверено копие, в което задължително се посочва представляващият.
12. Декларация за валидност на офертата – Приложение № 9.
13. Други документи и информация, изискуеми съгласно условията, посочени в настоящото описание /съгласно раздел IV, т.3, раздел V, т.4-7/.
14. Административни сведения - Приложение № 2.

*\* Когато се предвижда участие на подизпълнители документите по точки 2), 3), 4), 5), 6), 12) и 16) задължително се представят и за тях, а изискванията към тях се прилагат съобразно вида и дела на тяхното участие.*

*\* Когато участник в процедурата е обединение, което не е юридическо лице, документите по точки 2), 3), 4), 5), 6), 12) и 16) се представят от всеки един член на обединението.*

**2. Плик № 2 „ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА“ съдържа**

Техническо предложение по образец, в съответствие с Техническото задание /Приложение № 11А/ и Схема Приложение №11Б за изпълнение на поръчката.

* Линеен календарен график на дейностите, включващ технологична последователност на строителните процеси;
* Гаранционни срокове - посочват се от участника, като са не по-малко от заложените в Наредба №2/31.07.2003г. за въвеждане в експлоатация на строежите в РБ и минимални гаранционни срокове за изпълнени строителни и монтажни работи, съоръжения и строителни обекти;
* Срок на валидност на офертата - 90 /деветдесет/ календарни дни от крайния срок за получаване на офертите.

1. **ПРЕДЛАГАНА ЦЕНА – Плик № 3**

Предлаганата цена, изготвена по образец Приложение №8, задължително се поставя в отделен, запечатан, непрозрачен плик с надпис: **„Предлагана цена“.**

Участникът посочва единични цени в лева без ДДС и с ДДС за изпълнение на настоящата обществена поръчка**.**

Цената за изпълнение на поръчката включва всички разходи по оферираните от участника видове работи, представляващи в цялост и предмета на поръчката.

**4. Всички документи от офертата трябва да са:**

а/ Заверени (когато са копия) с гриф “Вярно с оригинала”, подписани от лицето/та, представляващи участника и свеж печат, когато не е упоменато друго изискване за заверка на документа;

б/ Всички декларации се подписват само от лица с представителни функции, назовани в съдебната регистрация или удостоверението за актуално състояние.

Всички останали документите и данните в офертата се подписват от лицата с представителни функции, назовани в съдебната регистрация или удостоверението за актуално състояние и/или упълномощени за това лица.

VIІ. ГАРАНЦИЯ ЗА ИЗПЪЛНЕНИЕ

Гаранцията за изпълнение в размер на 2 % от стойността на поръчката без ДДС, с валидност през цялото време, докато договорът е в сила, се представя под формата на банкова гаранция или парична сума, преведена по банкова сметка на Държавна агенция за бежанците при МС: BIC BNBGBGSD; БНБ-ЦУ**;** IBAN BG37BNBG96613300158501.

Обслужването на банковата гаранция (таксите, комисионните и другите видове плащания по нея) е за сметка на участника.

**VIII. ПОКАЗАТЕЛИ, ОТНОСИТЕЛНА ТЕЖЕСТ И МЕТОДИКА ЗА КОМПЛЕКСНА ОЦЕНКА НА ОФЕРТИТЕ**

**Критерий за оценяване на постъпилите предложения за участие в настоящата поръчка** **„**Икономически най-изгодна оферта”.

Критерият се прилага за оценяване само на оферти, които:

1. отговарят на предварително обявените от възложителя условия, и

2. са подадени от участници, за които не са налице обстоятелствата по чл. 47, ал. 1, ал.2 и ал.5 от ЗОП и които отговарят на изискванията за финансово и икономическо състояние, технически възможности и квалификация.

Класирането на допуснатите до оценка оферти се извършва на база получената от всяка оферта “Комплексна оценка”, която представлява сума от индивидуалните оценки по определените предварително показатели.

Показателите и съответните им относителни тежести в комплексната оценка са както следва:

|  |  |  |  |
| --- | --- | --- | --- |
| **Показател – П**  (наименование) | **Относителна тежест** | **Максимално възможен брой точки** | **Символно обозначение** (точките по показателя) |
| **1** | **2** | **3** | **4** |
| 1. Предложена цена – **П1** | 50 % (0,50) | 100 | *Фц* |
| 2. Срок за изпълнение – **П2** | 20 % (0,20) | 100 | *Фи* |
| 3. Линеен календарен график, включващ Технологична последователност на строителните процеси **П3** | 30 % (0,30) | 100 | *Фг* |

В колона № 1 са посочени определените показатели с техните обозначения;

В колона № 2 са посочени относителните тежести на всеки показател, като процент от комплексната оценка (до 100%);

В колона № 3 са посочени максимално възможният брой точки (еднакъв за всички показатели);

В колона № 4 е дадено символното обозначение на точките, които ще получи дадена оферта по конкретен показател.

**Указания за определяне на оценката по всеки показател:**

**ПОКАЗАТЕЛ 1** - **“ПРЕДЛОЖЕНА ЦЕНА”**, с максимален брой точки – 100 и относителна тежест в комплексната оценка – 0,50.

Формулата, по която се получават точките на показателя, е следната:

**Фц** **= Ц н.н. х 100**

**Цуч.**

където:

* Цн.н. е най-ниската предложена цена
* Цуч. е ценовото предложение на участника
* 100 е максималните точки на показателя

Формулата, по която се получава относителната тежест на показателя в комплексната оценка, е следната:

**П1** **= Фц х 0,50,** където“0,50” е относителната тежест на показателя

**ПОКАЗАТЕЛ 2 – “СРОК ЗА ИЗПЪЛНЕНИЕ”**, с максимален брой точки – 100 и относителната тежест в комплексната оценка – 0,20.

Срокът за изпълнение отразява цялостния /общ/ срок в месеци за приключване на пълния обем строително-ремонтни работи, съобразно разработен от участника Линеен график за изпълнението на всички дейности по Количествените сметки.

Оценяваният участник следва да предложи реален срок на изпълнение в съответствие с нормалната практика за изпълнение на подобни обекти и в съответствие с ресурса, с който участникът е декларирал, че ще изпълнява конкретния обект.

Формулата, по която се получават точките на показателя, е следната:

**Фи** = **Най – кратък срок за изпълнение х 100**

**Срок за изпълнение, предложен от участника**

Формулата, по която се получава относителната тежест на показателя в комплексната оценка, е следната:

**П2** **= Фи х 0,20**, където: “0,20” е относителната тежест на показателя.

**ПОКАЗАТЕЛ 3** - **“ЛИНЕЕН КАЛЕНДАРЕН ГРАФИК, ВКЛЮЧВАЩ ТЕХНОЛОГИЧНА ПОСЛЕДОВАТЕЛНОСТ НА СТРОИТЕЛНИТЕ ПРОЦЕСИ”**, с максимален брой точки – 100 и относителна тежест в комплексната оценка – 0,30.

**П3= Фг х 0,30,** където“0,30” е относителната тежест на показателя

Линейният график за изпълнението трябва да е реалистичен и съобразен със спецификата и обема на работа, да включва времето за изпълнение, последователността на отделните операции и дейности, обвързаността между отделните етапи, броя на работниците и строителната техника за всяка от тях. Линейният график ще се оценява според синхронизацията с дейностите по техническото задание. За всяко констатирано

несъответствие в линейния график комисията ще намалява оценката по този показател с по 5 точки.

**КОМПЛЕКСНАТА ОЦЕНКА (КО) на всеки кандидат се получава по формулата:**

**КО =** П1 + П2+ П3,

**където**: П1 е Показател 1 - Предложена цена

П2 е Показател 2 - Срок за изпълнение

П3 е Показател 3 - Линеен календарен график, включващ технологична последователност на строителните процеси.